22 વર્ષની નાની ઉંમરે ટ્યુનીશિયામાં યોજાયેલી આઈપીસી ગ્રાંડ પ્રિક્સમાં પુરુષોની હાઇ જમ્પિંગની પેરાઓલમ્પિકમાં સુવર્ણપદક સાથે ભારતનું નામ રોશન કરનાર મરિયપ્પન ખુબ જ ગરીબ અને નાના પરિવારમાંથી આવે છે. તેણે પોતાની મહેનતથી શારીરિક ખામીને શક્તિમાં બદલીને એક નવી જ દ્રષ્ટિ આપી છે. કોઈ પણ વ્યક્તિની શારીરિક ખામી કોઈ બીજી શક્તિ સાથે લાવે છે. માત્ર એ શક્તિને શોધવાની જરૂર હોય છે, જે આપણને નવી દિશા અને નવા રસ્તા બતાવે.